Ερρίκος Χάουαρντ, 19ος κόμης του Σάφολκ

Ο Ερρίκος Μολινέ Πάτζετ Χάουαρντ, 19ος κόμης του Σάφολκ, 12ος κόμης του Μπέρκσιρ, αγγλ.: Henry Molyneux Paget Howard, 19th Earl of Suffolk, 12th Earl of Berkshire (13 Σεπτεμβρίου 1877 - 21 Απριλίου 1917) ήταν Βρετανός ομότιμος, με την προσφώνηση υποκόμης Άντοβερ μέχρι το 1898.

 Πρώιμη ζωή 
Ο μεγαλύτερος γιος του Ερρίκος Χάουαρντ 18ου κόμη του Σάφολκ και της Μαρίας Ελεονώρας Λόντερντεϊλ Κόβεντρυ (1847–1928). Τα αδέλφια του ήταν ο αξιότιμος Ιάκωβος Νάιβετ Έστκορτ Χάουαρντ, η λαίδη Μαρία Χάουαρντ, η λαίδη Ελεονώρα Χάουαρντ, η λαίδη Αγνή Χάουαρντ και η λαίδη Αικατερίνη Χάουαρντ. 

Οι γονείς του πατέρα του ήταν ο Κάρολος Χάουαρντ 17ος κόμης του Σάφολκ και η σύζυγός του, Ισαβέλλα Χάουαρντ (κόρη του λόρδου Ερρίκου Χάουαρντ. και ανιψιά του Βερνάρδου Χάουαρντ 12ου δούκα του Νόρφολκ).  Οι γονείς της μητέρας του ήταν ο λοχαγός εντιμότατος Ερρίκος Αμέλιος Κόβεντρυ (γιος του Γεωργίου Κόβεντρυ 8ου κόμη του Κόβεντρυ και της λαίδης Μαρίας Μπόκλερκ, μοναχοκόρης του Όμπρεϋ Μπόκλερκ 6ου δούκα του Σαιντ Όλμπανς)  και η πρώην Κάρολαϊν Στέρλινγκ Ντάντας (2η κόρη του Ιακώβου Ντάντας, 28ης του Κάστρου Ντάντας και της εντιμότατος Μαρίας Τάφτον Ντάνκαν, κόρης του Αδάμ Ντάνκαν 1ου υποκόμη Ντάνκαν). 

Σπούδασε στο σχολείο Σάντροϋντ  και στο κολέγιο Γουίντσεστερ .

Ήταν ενεργός τέκτονας και μέλος αρκετών στοών. 

 Σταδιοδρομία 
Προήχθη σε ανθυπολοχαγό στο 4ο Τάγμα, Σύνταγμα Γκλόστερσαϊρ (Βασιλική Πολιτοφυλακή του Βόρειου Γκλόστερσιρ) στις 12 Φεβρουαρίου 1896 , και προήχθη σε υπολοχαγό στις 2 Φεβρουαρίου 1897.  Διαδέχθηκε τον πατέρα του ως κόμης του Σάφολκ τον Μάρτιο του 1898. Στις 16 Δεκεμβρίου 1898 αποσπάστηκε ως έκτακτος βοηθός του Γεωργίου Κέρζον 1ου μαρκησίου Κέρζον του Κέντλεστον, Αντιβασιλιά της Ινδίας, και προήχθη σε λοχαγό ενώ υπηρετούσε ως Βοηθός Στρατοπέδου (ADC) στις 11 Απριλίου 1900. 

Παραιτήθηκε από τη θητεία του στις 28 Ιανουαρίου 1907.  Στις 9 Ιουνίου 1908 διορίστηκε ταγματάρχης, διοικητής της Πυροβολαρχίας Γουίλτσιρ, 3ης Ταξιαρχίας Γουέσεξ, Βασιλικού Πυροβολικού Πεδίου.  Αυτή η εδαφική μονάδα στάλθηκε στην Ινδία στις αρχές του Α' Παγκοσμίου Πολέμου, και στη συνέχεια παρείχε στρατολόγηση σε μονάδες που πολέμησαν στην εκστρατεία της Μεσοποταμίας. Στις 21 Απριλίου 1917 στη Μάχη της Κωνσταντινούπολης, ο Σάφολκ σκοτώθηκε από θραύσματα στην καρδιά, ενώ διοικούσε μία πυροβολαρχία. Είναι θαμμένος στο Πολεμικό Κοιμητήριο της Βασόρας, στο Ιράκ. 

 Προσωπική ζωή 
μικρογραφία|200εσ|Μαργαρίτα Χάιντ «Ντέιζυ» Λάιτερ.

Στις 26 Δεκεμβρίου 1904 ο Σάφολκ νυμφεύτηκε την Αμερικανίδα κληρονόμο Μαργαρίτα Χάιντ «Ντέιζυ» Λάιτερ (1880–1968), τη δεύτερη κόρη και το μικρότερο παιδί του Λέβι Ζάιγκλερ Λάιτερ από το Ντουπόντ Σερκλ της Ουάσινγκτον  Η Ντέιζυ ήταν αδελφή της Μαρίας Κέρζον βαρόνης Κέρζον του Κέντλεστον και κουνιάδας του λόρδου Κέρζον, με την οποία απέκτησε τρία παιδιά: 

 Κάρολος, 20ος κόμης του Σάφολκ (1906–1941), νυμφεύτηκε την Αγγλίδα χορεύτρια μπαλέτου Μίμι Φορντ-Πίγκοτ, γεννημένη στο Σικάγο, γνωστή ως «Μίμι Κρόφορντ», κόρη του Άλφρεντ Τζορτζ Φορντ-Πίγκοτ. 
 αξιότιμος Σέσιλ Ιωάννης Αρθούρος (1908–1985), ο οποίος παντρεύτηκε τη Φραγκίσκη Ντρέικ Ντιν, κόρη του Έντουιν Μόργκαν Ντιν,  χωρίς απογόνους. 
 υπολοχαγός αξιότιμος Γκρέβιλ Ρέτζιναλντ Χάουαρντ (1909–1987), νυμφεύτηκε τη Μαρία Ρίντεχαλγκ, κόρη του Γουλιέλμου Σμιθ Ρίντεχαλγκ της Στοάς Μπρόουτον. 

Τον λόρδο Σάφολκ διαδέχθηκε ο γιος του, Κάρολος Χάουαρντ 20ός κόμης του Σάφολκ. Η χήρα του επέζησε για περισσότερα από 50 χρόνια μέχρι το τέλος της στις 5 Μαρτίου 1968.  Απεβίωσε στο Νοσοκομείο Άντελοπ Βάλεϋ στο Λάνκαστερ της Καλιφόρνια. 

 Αναφορές 

 Εξωτερικοί σύνδεσμοι 
 Ντέιβιντ Λέιτον, «Street Smarts: Γειτονιά, δρόμος που πήρε το όνομά του από τη Λαίδη Σάφολκ», Arizona Daily Star, 21 Οκτωβρίου 2014

Κατηγορία:Βρετανοί στρατιωτικοί του Α΄ Παγκοσμίου Πολέμου
Κατηγορία:Οικογένεια Χάουαρντ (αγγλική αριστοκρατία)